เทศบาลตำบลแม่ริม

เทศบาลตำบลแม่ริม เป็นองค์กรปกครองส่วนท้องถิ่นประเภทเทศบาลตำบล มีพื้นที่ครอบคลุมตำบลริมใต้ทั้งหมด และบางส่วนของตำบลแม่สา อำเภอแม่ริม จังหวัดเชียงใหม่ ตั้งอยู่ทางทิศเหนือของจังหวัดเชียงใหม่

ประวัติ 
เทศบาลตำบลแม่ริม เดิมมีฐานะเป็นสุขาภิบาลแม่ริม จัดตั้งเมื่อวันที่ 10 ธันวาคม พ.ศ. 2499 มีพื้นที่ 4.70 ตารางกิโลเมตร ต่อมาได้รับการเปลี่ยนแปลงฐานะจากสุขาภิบาลแม่ริมเป็นเทศบาลตำบลแม่ริม เมื่อวันที่ 24 พฤษภาคม พ.ศ. 2542 ต่อมาได้ยุบสภาตำบลริมใต้รวมกับเทศบาลตำบลแม่ริม ขยายเขตเทศบาลเพิ่มขึ้นอีก มีเนื้อที่ 10.25 ตารางกิโลเมตร เมื่อวันที่ 3 เมษายน พ.ศ. 2546

ที่ตั้งและอาณาเขต 
มีเนื้อที่ประมาณ 10.25 ตร.กม. เป็นพื้นที่กึ่งเมืองกึ่งชนบท ชุมชนชานเมือง อยู่ทางทิศเหนือของจังหวัดเชียงใหม่ มีอาณาเขตติดต่อใกล้เคียงดังนี้
 ทิศเหนือ ติดต่อกับเทศบาลตำบลริมเหนือ
 ทิศตะวันออก ติดต่อกับเทศบาลตำบลเหมืองแก้ว
 ทิศใต้ ติดต่อกับองค์การบริหารส่วนตำบลแม่สา
 ทิศตะวันตก ติดต่อกับเทศบาลตำบลแม่แรม

การปกครอง 
ครอบคลุมพื้นที่ทั้งหมดของตำบลริมใต้ และบางส่วนของตำบลแม่สา จำนวน 10 หมู่บ้าน 12 ชุมชน ได้แก่

ประชากร 
ปัจจุบันเทศบาลตำบลแม่ริมมีประชากรทั้งหมด 9,567 คน แบ่งเป็น ชาย 4,462 คน หญิง 5,105 คน ข้อมูล ณ สิ้นปี 2562

โครงสร้างพื้นฐาน

การศึกษา 

สถานศึกษาในเขตเทศบาลตำบลแม่ริม มีดังนี้

 สังกัดเทศบาลตำบลแม่ริม 
 ศูนย์พัฒนาเด็กเล็กเทศบาลตำบลแม่ริม
 โรงเรียนเทศบาลตำบลแม่ริม

 สังกัดสำนักงานการประถมศึกษา
 โรงเรียนวัดทรายมูล
 โรงเรียนบ้านริมใต้

โรงเรียนพระปริยัติธรรม
 โรงเรียนวัดแม่ริมวิทยา

สังกัดกรมสามัญศึกษา
 โรงเรียนแม่ริมวิทยาคม

สังกัดสำนักงานการศึกษาเอกชน
 โรงเรียนธีระวัธน์บำเพ็ญ
 โรงเรียนอนุบาลจิตโรภาส
 โรงเรียนบ้านคุณหมอ
 โรงเรียนอนุบาลอินทิราบ้านเด็ก

สาธารณสุข 
มีสถานพยาบาลของรัฐจำนวน 1 แห่ง คือ โรงพยาบาลดารารัศมี สังกัดสำนักงานตำรวจแห่งชาติ นอกจากนี้ยังมีศูนย์บริการสาธารณสุข จำนวน 2 แห่ง คือ โรงพยาบาลส่งเสริมสุขภาพตำบลขอนตาล และโรงพยาบาลส่งเสริมสุขตำบลริมใต้

สถานประกอบการ 

 ธนาคาร
 ธนาคารเพื่อการเกษตรและสหกรณ์การเกษตร สาขาแม่ริม
 ธนาคารออมสิน สาขาแม่ริม
 ธนาคารกรุงไทย สาขาแม่ริม
 ธนาคารกรุงศรีอยุธยา สาขาแม่ริม
 ธนาคารกรุงเทพ สาขาแม่ริม เชียงใหม่
 ธนาคารกสิกรไทย สาขาแม่ริม เชียงใหม่
 ธนาคารไทยพาณิชย์ สาขาแม่ริม (เชียงใหม่)

 สถานธนานุบาล
 สถานธนานุบาลตำบลแม่ริม ปิดทำการ

 ตลาดสด
 ตลาดแม่ริม
 ตลาดแม่ริมพลาซ่า
 ตลาดศรีนวล

อ้างอิง 

แม่ริม
อำเภอแม่ริม